**JINA:………………………………… NAMBARI:…………………………**

**TAREHE:…………………………… SAHIHI:…………………………….**

**KITALA SHULE YA UPILI**

**KISWAHILI KIDATO CHA KWANZA**

**MUHULA WA KWANZA 2017.**

**Ufahamu**

**AJIRA YA WATOTO.**

Kuajiri watoto wakiwa na umri mdogo hasa katika kazi za jusulubu,ni janga linalokabili mataifa mengi duniani.*Janga* hili limeota mizizina kuenea katika jamii. Hata hivyo,mashirika mbalimbali yasiyo ya serikali yamejifunga vibwebwe kukabiliana na tatizo hili.*Ajira* ya watoto imewadunisha hadhi zao kama binadamu.Ubinadamu wao umevyogwa na wenye uwezo.

Ni dhahiri shahiri kuwa umaskini katika aila atokayo mtoto umechangia pakubwa katika kuendeleza janga hili.*Mathalan* anaweza kuwa yatima au kama ana wazazi hawamjali!Wengi wao hutoroka nyumbani ili na dhuluma za wazazi wao.Hivyo basi hujiingiza katika utendaji kazi wakiwa wangali wachanga mno.Hii ndiyo njia ya pekee ya kujiauni.

Watoto hao huajiriwa kazi pahali pengi;shambani,nyumbani,hata viwandani.Katika sehemu hizi,watoto hawa hufanya kazi kama vile,kupalilia,kuvuna,kunadhifisha nyumba,kupakia na kupakua bidhaa miongoni mwa kazi zingine.

Wao hufanyishwa kazi za kila sampuli na hutekeleza shughuli hizo kwa saa nyingi mno.Wanaotumika nyumbani,huwa na mwanzo kuamka na wa mwisho kulala.Malipo watakayopata hayaridhishi kuitwa mshahara.*Atajikimu* vipi katikamahitaji mengine ya maisha?

Mbali na athari mbalimbali kwa watoto,taifa zima pia hupata maafa.Kwa mfano,vifo vya watoto husababisha upunguvu wa watu wa kutegemewa katika ujenzi wa taifa,wanapokosa elimu kutakuwa na upungufu wa watu waliohitimu katika Nyanja mbalimbali za kuendeleza uchumi,siasa na shughuli nyinginezo.

Serikali imechukua hatua mbalimbali katika kukabiliana na tatizo hili.Elimu ya msingi imefanywa kuwa ya bure.Hatua hii imedhibitiwa na serikali kwa kutoa himizo kwa wazazi wote kuwapeleka shuleni watoto waliofikia umri wa kwenda shule.Watakaokiuka amri hii watachukuliwa hatua kali.Ili kufaulisha mpango huu elimu ya bure katika shule zote za msingi za umma,pesa zimetengwa kugharamia mafunzo kwa walimu,ununuzi wa vifaa zaidi pamoja na ujenzi wa madarasa zaidi ili kutosheleza mahitaji ya ongezeko kubwa la wanafunzi.

Mashirika yasiyo ya serikali *yamehamasishwa* katika kushiriki kufaulisha mpango huu.Katika sehemu nyingi nchini,mashirika haya yameanzisha na kupanua miundo misingi ya kielimu.Baadhi ya mashirika yameanza kutoa chakula bila malipo kwa wanafunzi.

Vijana wanaorandaranda mitaani wameondolewa na kupelekwa shuleni hata kwenye vyuo vya kiufundi ili kuwapa mafunzo.Ni matumaini ya serikali kuwa vijana wanapohitimu wataajiriwa na wawe wa kujitegemea na kutegemewa.

Umma umehamasishwa ili kutambua na kuzingatia elimu kwa watoto kama njia thabiti ya kuleta maendeleo kwa watoto.Taifa lenye raia walioelimika lina nafasi bora ya kuchangia maendeleo duniani.

1.Kwa mujibu wa ufahamu uliosoma,ni janga gani ambalo linakabili ulimwengu? (al 2)

2.Taja mambo ambayo yamechangia ajira ya watoto. (al 4)

3.Taja mahali na kazi ambazo watoto hufanya (al 6)

4.Eleza hatua zinazochukuliwa na serikali katika kupambana na dhuluma dhidi ya ajira ya watoto. (al 1)

5.Fafanua maana ya semi zifuatazo (al 2)

 i)kujifunga kibwebwe

 ii)dhahiri shahiri

**SARUFI NA MATUMIZI YA LUGHA**

1.Taja sauti mbili kuu za Kiswahili kwa kutolea mifano. (al 4)

2.Tofautisha kati ya sauti ghuna na sauti sighuna huku ukitolea mifano. (al 4)

3.Tofautisha kati ya shadda na kiimbo. (al 2)

4. a)Nomino ni nini? (al 1)

 b)Taja kwa kutolea mifano aina tano za nomino. (al 10)

5.Tunga maneno yenye sauti mwambatano: (al 3)

 i)KKI

 ii)KKKI

 iii)KKKKI

6.Tunga sentensi ukitumia nomino ya ngeli ya I-I pamoja na kionyeshi cha mbali (al 1)

7.Andika sentensi zifuatazo bila kutumia kirejeshi -amba (al 2)

 a)Fulana ambayo imefumwa ni nyekundu.

 b)Matendengu ambayo yametengenezwa ni ya kitanda ambacho kilivunjika juzi.

8.Taja aina saba za konsonanti kwa kutolea mifano. (al 7)

9.Andika sentensi zifuatazo upya ukizingatia maagizo yaliyo mabanoni (al 3)

a)Mazingira yamehifadhiwa (hali ya mazoea)

b)Mwalimu anasahihisha kitabu cha mwanafunzi. (Anza kwa kitabu)

c)Dhahabu itafuliwa kiwandani (wakati uliopita)

10. (i)Kamusi ni nini? (al 1)

 (ii)Taja na ueleze aina tatu za kamusi. (al 3)

11.Tambulisha aina za maneno zilizotumiwa katika sentensi ifuatayo (al 6)

 Matunda haya na yale mbivu yatauzwa.

12.Onyesha viambishi awali na tamati katika : (al 6)

 a)Watatukaribisha

 b)Wamewasamehe

 c)Uliotatizika

13.Onesha matumizi matatu ya kiimbo katika sentensi. (al 3)

 **FASIHI**

1.Eleza maana ya fasihi na utaje tanzu zake kuu mbili. (al 3)

2.Eleza tofauti kati ya fasihi simulizi na fasihi andishi kwa kuzingatia vigezo vitano. (al 5)

**ISIMU JAMII**

1. Eleza maana ya isimu jamii. (al 1)

2. Isimu jamii ina majukumu mbalimbali.Eleza majukumu matano .(al 5)